MISKE ÓVODA

HÁZIREND

2013

	

HÁZIREND

Intézmény OM - azonosítója: 36989	Készítette:
                            ……………………………..
                              intézményvezető aláírás
                       	
Legitimációs eljárás - Az érvényességet igazoló aláírások:	

…/2013. (….) határozatszámon elfogadta:
        
………………………………………
nevelőtestület nevében   

……………………………………………………
  
 alkalmazotti közösség nevében 
	
Véleménynyilvánítók:

…………………………………………..
Szülői Szervezet nevében 	
…/2013. (….) határozatszámon jóváhagyta:

…………………………………………………….
óvodavezető 
Ph.
	
Egyetértését kinyilvánító:

…………………………………………………
fenntartó nevében névaláírás
	
Hatályos a kihirdetés napjától: 2013. március 28.	
A dokumentum jellege: Nyilvános
Megtalálható: www.felsoors.hu
	
Iktatószám:

A Házirend jogszabályi háttere
-	A nemzeti köznevelésről szóló 2011. évi CXC. törvény
-	20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról
-	1997. évi XXXI. tv. a Gyermekvédelemről és gyámügyi igazgatásról

Bevezető rendelkezések
A köznevelési törvény 25.§ (2) bekezdése, valamint a 20/2012, (VIII.31.) EMMI rendelet 5.§ (1) bekezdése alapján Miske Óvoda – (melynek székhelye: 8227 Felsőörs Fő u. 21.) alkotta meg házirendjét. 

A házirend hatálya
A házirend a kihirdetés napján lép hatályba, 2013. március 28-án, amikor az elhelyezésre kerül az SZMSZ-ben az intézményi dokumentumok nyilvánosságáról szóló részben meghatározott helyen. Ezzel egyidejűleg az SZMSZ is hatályba lép. 
A házirend hatálya kiterjed az intézmény valamennyi óvodás kisgyermekére és szüleikre, továbbá az intézmény valamennyi alkalmazottjára.

Kedves Szülők!
E belső szabályozó dokumentumunk készítésénél a jogszabályi elvárásokat, az elmúlt évek gyakorlatára építve, az Önök elvárásait, jogait és kötelezettségeit, valamint gyermekeik mindenekfelett álló érdekeit vettük figyelembe. Kérjük, hogy az alábbiakban megfogalmazott házirendet figyelmesen olvassák végig és a gyermekek valamint az eredményes együttműködés érdekében törekedjenek a benne foglaltak betartására! A házirendünkben megfogalmazott szabályok az óvodánkba történő jogszerű belépéstől az intézmény elhagyásáig terjedő időre, illetve – évente, a szülőkkel történő megállapodás szerint – a nevelési időn túl vagy az intézmény épületén kívül szervezett programok ideje alatt érvényesek. 
Tehát a HÁZIREND (mint az intézményhasználókra vonatkozó normarendszer) megtartása ugyanolyan kötelező mindenkire nézve, mint a jogszabályok.
Ennek következtében megsértése is ugyanolyan jogkövetkezményekkel jár, mint más jogszabályok megsértése.

Nevelőtestületünk köszöni megelőlegezett bizalmukat és együttműködésüket!

Óvodánk nevelő intézmény, s mint ilyen a gyermeki személyiség kibontakoztatására, nevelésére és fejlesztésére törekszik. A gyermekek fejlődését tudatosan tervezett és szervezett nevelési helyzetek megteremtésével tesszük lehetővé, segítjük elő. Óvodánk a gyermek harmadik életévétől az iskolába lépésig a családi nevelés kiegészítőjeként a köznevelési rendszer szakmailag önálló nevelési intézménye. 
Nevelési alapelveink között meghatározó: a gyermeki jogok és személyiség tisztelete, elfogadása, szeretete és megbecsülése, mely a gyermekek egyéni képességeinek kibontakoztatását jelenti. 

Óvodánkban a nevelőmunka a mindenkor érvényben lévő Köznevelési törvény, az Óvodai nevelés országos alapprogramja, a Pedagógiai program, a Szervezeti és Működési Szabályzat szerint folyik, mely dokumentumok nyilvánosak és az Önök számára elérhetők a www.felsoors.hu honlapunkon. A működésünket szabályozó dokumentumainkban foglaltak megvalósításához az óvoda és a család sokoldalú, bizalomra épülő együttműködése szükséges. 

Általános információk az óvodáról

Az intézmény hivatalos elnevezése: Miske Óvoda
Az intézmény címe és elérhetősége:
Székhelye: 8227 Felsőörs Fő u. 21.
Telefon: 87/477-001
E-mail: felsoorsmiskeovoda@chello.hu
Óvodavezető: Nagy Zsuzsanna

	
Az óvoda fenntartója, címe és elérhetősége:                                                                                   
Balatonalmádi Közös Önkormányzati Hivatal Felsőörsi Kirendeltsége
8227 Felsőörs Szabadság tér 2.
Telefon: 87/ 577-210
                                                              		
Az óvoda férőhelyszáma: 75 fő
	
Az intézményvezetés tagjai:
-	Óvodavezető
-	Óvodavezető-helyettes
Fogadó órájuk: előre egyeztetett időpontban

Fejlesztést segítő szakemberek:
-	Logopédus 
-	Fejlesztőpedagógus
Elérhetőségük: a hirdetőtáblán megtalálható	

	
	
Az intézmény nyitva tartása

Intézményünk hétfőtől péntekig, öt napos munkarendben, folyamatosan működik. 
Az óvoda napi nyitvatartási ideje: 6:30-17:00- óráig lépcsőzetes munkakezdéssel illetve befejezéssel napi 10.5 óra. 

Az ünnepekkel kapcsolatos nyitvatartási rendet intézményünk évente, a jogszabályban meghatározottak szerint szervezi.
Az óvoda nyitását követően, valamint a zárást megelőzően a gyermekek létszámától függően összevont csoport működik:
-	reggel 6:30- 7:30- óráig 
-	délután 16.15-tól 17. 00-óráig
A gyermekekkel az intézmény teljes nyitva tartása alatt - a csoportok heti és napirendjének megfelelően - óvodapedagógus foglalkozik.

A nevelési év szeptember 1.-től augusztus 31.-ig tart, mely két részből áll:
1.	Szervezett tanulási időszak: 	szeptember 1.-től május 31.-ig
2.	Nyári időszak:			június 1.-től augusztus 31.-ig

Az óvoda épületének üzemeltetése a nyári zárva tartás alatt szünetel. Ekkor történik az éves felújítás, karbantartás, nagytakarítás. Ez idő alatt az óvodában meghatározott napon ügyelet tartása kötelező délelőtt 8:00-13:00 óráig. Az ügyeleti napot a fenntartó határozza meg. A nyári zárva tartás alatt a hivatalos ügyeket az intézmény vezetője, illetve az általa kijelölt személy intézi. 
A nyári zárás időpontjáról legkésőbb február 15-ig, hirdetmény formájában (faliújság) tájékoztatjuk a szülőket, melynek tudomásul vételét aláírásukkal szükséges hitelesíteni.   
Az iskolai ősz, téli és tavaszi szünetek, illetve nagyobb hiányzások esetén a nevelési év közben az óvodai élet zavartalan működését biztosítva, de az ésszerűség és takarékosság jegyében írásban felmérjük a várható létszámot. Amennyiben a gyermekek létszáma csoportonként a 20 főt nem éri el, élünk a csoportok összevonásának lehetőségével, ügyelet biztosításával. Rendkívüli esetben (pl. pedagógushiányzás) csoportösszevonást a törvényes létszámkeret betartásával és a nevelőtestület véleményének figyelembevételével az óvodavezető rendelhet el. Huzamosabb időre történő csoportösszevonás esetén az óvodavezető köteles tájékoztatni a fenntartót. 
Létszámtól függetlenül nem vonható össze az a gyermekcsoport, ahol zárlattal járó fertőző megbetegedés van.
A nyári időszakban is, alacsony létszám esetén, összevont csoporttal működhet az óvoda.  

Nevelés nélküli munkanapok igénybevételének eljárásrendje
A törvényi előírásoknak megfelelően intézményünk nevelési évente öt munkanap erejéig, nevelés nélküli munkanapokat szervezhet. A nevelés nélküli munkanapokat a nevelőtestület szakmai továbbképzésére, valamint az intézmény működésével kapcsolatos tervezési és értékelési feladatok ellátására használjuk fel.
A nevelés nélküli napok időpontjáról a szülők legkésőbb hét nappal előbb, az esetek többségében már az étkezési térítési díj befizetésének időpontjában vagy hirdetmény formájában (faliújság) értesítést napnak.
Rendkívüli szünet elrendelésére a fenntartó engedélyével egészségügyi okokból, természeti vagy más katasztrófa esetén kerülhet sor.

Az óvodai elhelyezés igénybevételének lehetősége

Az óvodai felvétel, átvétel jelentkezés alapján történik.
A fenntartó által meghatározott jelentkezési határidőt legalább 30 nappal a jelentkezés előtt nyilvánosságra hozzuk. A jelentkezés a gyermek és a szülő személyes megjelenésével történik. A jelentkezési időpont előtt lehetőséget biztosítunk az óvoda megtekintésére. 
A felvételről a törvényi előírások értelmében az intézmény vezetője, túljelentkezés esetén az e feladatra alakult bizottság dönt.
Az óvodába felvett gyermekek csoportba való beosztásáról az óvodapedagógusok véleményének kikérése mellett az óvodavezető dönt.

A szülő gyermeke óvodai felvételét, átvételét bármikor kérheti, a gyermekek felvétele folyamatos.

A jelentkezéshez szükséges személyi okmányok: 
a)	gyermek születési anyakönyvi kivonata, annak igazolására, hogy betöltötte a harmadik életévét,
b)	lakcímet igazoló kártyája,
c)	a gyermek TAJ kártyája
d)	a gyermek oltási könyve, annak igazolására, hogy a kötelező oltásokat megkapta.
e)	20/2012. számú rendelete szerint az óvodába és az általános iskola első évfolyamára történő beiratkozáskor be kell mutatni a személyazonosításra alkalmas, a gyermek nevére kiállított személyi azonosítót és lakcímet igazoló hatósági igazolványt.
Az intézmény vezetője a gyermek felvételéről és az elutasításáról a szülőt 15 munkanapon belül írásban értesíti.
Az óvodába történő felvétel a beiratkozással, a felvételi adatlap kitöltése után, és az étkezési ellátásért járó térítési díj befizetésével válik érvényessé.
Más óvodából történő átjelentkezés esetén a korábbi óvodából a gyermek egészségügyi törzslapját és az óvoda igazolását szükséges csatolni az óvodánkba történő beiratkozáskor.

Mikor részesülhet a gyermek óvodai ellátásban? 
Három éves kortól mindaddig, amíg a gyermek eléri az iskolába lépéshez szükséges fejlettséget.
Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden hároméves és annál idősebb gyermek óvodai felvételi kérelme teljesített, és még van üres óvodai férőhely.
Az óvoda biztosítja felvételét vagy átvételét annak a gyermeknek, aki köteles óvodába járni, ha lakóhelye, ennek hiányában tartózkodási helye Felsőörsön található. 

A gyermek igénybe veheti az óvodát, amikor:
a)	a felvételhez szükséges kort betöltötte és szobatiszta.
b)	teljesen egészséges (kivéve a sajátos nevelési igényű gyermekeket)
c)	az étkezési térítési díjat egy hónappal előre befizette.

Kötelező az óvodai ellátás igénybevétele: 
a)	2013. december 31- ig: a gyermek abban az évben, amelyben az ötödik életévét betölti, a nevelési év kezdő napjától napi 4 órát köteles óvodai nevelésben részt venni.
b)	 2014. január 1- től: a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson köteles részt venni. 

A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.
A kötelező óvodai nevelés fejlesztő nevelésben is teljesíthető.

Megszűnik az óvodai elhelyezés:
a)	ha a gyermeket másik óvoda átvette, az átvétel napján (ebben az esetben a gyermek kimaradását a szülőnek be kell jelentenie, jelezve, hogy gyermeke melyik óvodába távozik),
b)	ha a jegyző a szülő kérelmére engedélyt adott a gyermek óvodából történő kimaradására,
c)	az étkezési térítési díj felszólításra történő befizetésének elmulasztása esetén,
d)	 ha a gyermeket felvették az iskolába, a nevelési év utolsó napján.
e)	továbbá – a közoktatási törvény 74. § (3) bekezdésében foglaltak kivételével –, ha a gyermek az óvodából igazolatlanul tíznél több napot van távol, feltéve, hogy az óvoda a szülőt legalább kettő alkalommal írásban figyelmeztette az igazolatlan mulasztás következményeiről.
A gyermek óvodai jogviszonyának megszűnéséről az óvoda írásban értesíti a gyermek állandó lakóhelye, ennek hiányában tartózkodási helye szerint illetékes települési önkormányzatot.

A távolmaradás igazolása 

Kérjük a szülőket, hogy gyermekük bármilyen távol maradását szíveskedjenek bejelenteni:
a)	ha a beteg gyermek az orvos által meghatározott időszakban nem látogathatja az óvodát
b)	 ha az óvodapedagógus megítélése szerint a gyermek beteg, gondoskodik a többi gyermektől való elkülönítéséről és a lehető legrövidebb időn belül értesíti a gyermek szüleit
c)	ha a gyermek ismét egészséges és látogathatja a nevelési-oktatási intézményt, azt az orvosnak kell igazolnia. Az igazolásnak tartalmaznia kell a betegség miatt bekövetkezett távollét pontos időszakát is
d)	 ha a gyermek az óvodai foglalkozásról távol marad, mulasztását igazolnia kell. A mulasztást igazoltnak kell tekinteni, ha
-	a szülő előzetesen bejelentette az óvónőnek, hogy gyermekét nem viszi el az óvodába,
-	a gyermek beteg volt, és azt a házirendben meghatározottak szerint igazolja,
-	a gyermek hatósági intézkedés vagy egyéb alapos indok miatt nem tudott kötelezettségének eleget tenni.

Az igazolatlan mulasztás következményeinek meghatározása:

a)	ha a távolmaradást a szülő nem igazolja, a mulasztás igazolatlan. 
b)	ha a gyermek tankötelesként vesz részt óvodai nevelésben és egy nevelési évben tíz napnál többet mulaszt, az óvoda vezetője – a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006. (XII. 23.) Korm. rendeletben foglaltakkal összhangban – értesíti a gyermek tényleges tartózkodási helye szerint illetékes jegyzőt és a gyermekjóléti szolgálatot. Az értesítést követően a gyermekjóléti szolgálat az óvoda bevonásával haladéktalanul intézkedési tervet készít, amelyben feltárja a mulasztás okát. Annak figyelembe vételével meghatározza a gyermek érdekeit szolgáló feladatokat, megszűnteti a gyermeket veszélyeztető és az igazolatlan hiányzást kiváltó helyzetet.
c)	ha a gyermek szülője óvodáztatási támogatásra jogosult:
-	a gyermeknek egy óvodai nyitvatartási napon legalább hat órát az óvodában kell tartózkodnia,
-	az óvoda vezetője az első igazolatlan nap után írásban tájékoztatja a szülőt a mulasztás következményeiről. A kifizetés esedékességét megelőzően – a jegyző által meghatározott időpontban – tájékoztatja a jegyzőt azoknak a napoknak a számáról, amelyről a gyermek igazoltan és igazolatlanul az óvodából mulasztott, feltéve, hogy a január–június, illetve a július–december időszakokban a mulasztott napok száma együttesen meghaladja az óvodai nevelési napok huszonöt százalékát, illetve arról, hogy a mulasztott napok száma nem érte el a fenti mértéket. Értesíti a jegyzőt, ha a gyermek óvodai elhelyezése megszűnik.

A gyermekek érkezésének és távozásának eljárásrendje

A gyermekeknek a nyitás kezdetétől folyamatosan, de lehetőség szerint a csoportok heti és napirendjének zavartalansága, valamint nevelőmunkánk eredményessége érdekében 8:30- óráig célszerű beérkezniük saját csoportjaikba. 
A szülők gyermekeiket a nyitvatartási idő alatt bármikor behozhatják és hazavihetik, ha az óvodai tevékenység zavarása nélkül a következő szabályok betartása és tiszteletben tartása mellett teszik:
a)	kérjük, hogy gyermekeiket minden esetben kísérjék be az óvodába és adják át az óvodapedagógusnak, távozáskor pedig szintén az óvodapedagógustól kérjék ki 
b)	az óvoda kapuján vagy bejárati ajtaján gyermekeiket egyedül ne engedjék be és ki sem
c)	az óvoda bejáratát 9:00-12:45 óráig és 13:00-15:00 óráig zárva tartjuk
d)	a gyermeket az óvodából a szülő, illetve csak az általa megbízott személyek kérhetik ki. A megbízásról a szülő, illetve az általa megbízott személy köteles az óvónőket értesíteni
e)	a szülő írásos engedélye szükséges ahhoz, hogy az óvodapedagógusok a gyermeket testvérrel vagy számukra idegennel haza engedjék. Az írásos engedélyt a szülőnek kell átadni az óvónőnek
f)	válás esetén a bírósági vagy gyámhivatali hatósági határozatban foglaltak szerint köteles az óvoda a gyermeket kiadni. Határozat hiányában az óvoda köteles mindkét szülő számára a szülői jogoknak megfelelően eljárni
g)	amennyiben a család önhibáján kívül nem tud a gyermek hazaviteléről a zárás idejéig gondoskodni, az óvónő köteles a gyermek felügyeletéről gondoskodni, míg a szülő, illetékes hozzátartozó meg nem érkezik
h)	idegenek kíséret nélkül nem tartózkodhatnak az óvodában.
 
Az óvodás korú gyermekek a teljes nyitva tartás idejében jogosultak az óvodában tartózkodni. 

 Gyermekek az óvodában

A gyermek joga hogy:
a)	az óvodában biztonságban és egészséges környezetben neveljék: óvodai életrendjét pihenő idő, szabad idő, megfelelő testmozgás beépítésével, étkezési lehetőség biztosításával életkorának és fejlettségének megfelelően alakítsák ki
b)	személyiségét, emberi méltóságát, és jogait tiszteletben kell tartani, és számára fizikai és lelki erőszakkal szemben védelmet kell biztosítani 
c)	személyiségi jogait, cselekvési szabadságát és magánéletéhez való jogát az óvoda tiszteletben tartsa, ez a joggyakorlás azonban nem korlátozhat másokat e jogainak érvényesítésében
d)	képességeinek, érdeklődésének, adottságainak megfelelő nevelésben részesüljön
e)	adottságának megfelelő megkülönböztetett ellátásban részesüljön, illetve az óvoda vagy szülei közbenjárásával - pedagógiai szakszolgálat segítségéért forduljon
f)	vallási és világnézeti, nemzeti vagy etnikai önazonosságát tiszteletben kell tartani.

A gyermekek kötelessége:
a)	az intézményes nevelésben részt venni, tankötelezettségét teljesíteni
A tankötelezettség kezdetéről:
-	az óvoda vezetője
-	ha a gyermek nem járt óvodába, az iskolaérettségi vizsgálat alapján a szakértői bizottság
-	az óvoda vezetője vagy a szülő kezdeményezésére az iskolaérettségi vizsgálat alapján a szakértői bizottság dönt.
b)	óvja saját és társai testi épségét, egészségét. A gyermekekre vonatkozó védő - óvó intézkedéseket a gyermekeknek az óvodában történő tartózkodás során be kell tartaniuk:
-	gyermekeinkkel az egészségük és testi épségük védelmére vonatkozó előírásokat, a tevékenységeikkel együtt járó veszélyforrásokat, a tilos és az elvárható magatartásformát az óvodai nevelési év megkezdésekor, illetve szükség szerint (kirándulások és egyéb programok, új gyermek érkezését követően, udvarra menetel előtt, stb.) életkoruknak és fejlettségi szintjüknek megfelelően ismertetjük, melynek tényét és tartalmát a csoportnaplókban dokumentáljuk. Kérjük a szülőket a szabályok közös foganatosítására és betartatására.

c)	a szülő hozzájárulása esetén részt vegyen egészségügyi szűrővizsgálaton
d)	elsajátítsa és alkalmazza az egészségét és biztonságát védő ismereteket, továbbá haladéktalanul jelentse a felügyeletét ellátó pedagógusnak vagy más alkalmazottnak, ha saját magát, társait, vagy másokat veszélyeztető állapotot, tevékenységet vagy balesetet észlelt
e)	hogy betartsa az óvoda helyiségei és az óvodához tartozó területek használati rendjét
f)	megőrizze, illetőleg az előírásoknak megfelelően kezelje az óvodában használt játékokat és eszközöket, óvja az óvoda létesítményeit és eszközeit
g)	hogy az óvoda valamennyi dolgozója és óvodástársai emberi méltóságát és jogait tiszteletben tartsa.

A gyermekek egészsége érdekében a gyermekek által betartandó előírások:
a)	étkezés utáni fogmosás saját fogmosó felszereléssel
b)	étkezés előtti, WC használat utáni kézmosás 
c)	 saját törölköző használata
d)	a WC rendeltetésszerű használata
e)	étkezéseknél a szükséges mennyiségű étel elfogyasztása 
f)	szomjúság csillapítására nem csak az étkezéshez felszolgált ital, illetve ivóvíz fogyasztása
g)	ebéd utáni pihenés, alvás
h)	friss levegőn történő mozgásban való aktív részvétel
i)	cukrot és egyéb édességet a gyermek nem hozhat be az óvodába csak kivételes esetben, ha erre külön engedélyt kapott
j)	a csoportszobába váltócipőben léphet be.

A gyermekek testi épsége érdekében a gyermekek által betartandó előírások:
a)	a helyiségek és az udvar rendjének betartása 
b)	a játékok, evőeszközök rendeltetésszerű használata 
c)	az orrnyílásba és szájba idegen anyagokat nem helyezhet 
d)	alvásidőben csak az óvónő által engedélyezett tárgyat tarthatja magánál
e)	a csoportszobából csak engedéllyel a szülő vagy a dajka felügyelete mellett léphet az engedélyezett helyiségbe
f)	az udvaron, a játszórészen tartózkodhat
g)	az intézmény területéről csak a szülővel (törvényes képviselővel) léphet ki, miután bejelentette az óvónőnek, s csak akkor, ha az óvónő a bejelentést tudomásul vette
h)	társát vagy társai játékát nem zavarhatja
i)	társai testi épségét nem veszélyeztetheti, fizikai bántalmazást és lelki terrort, fenyegetést nem alkalmazhat

Kérjük, hogy:
a)	érkezéskor a szülők személyesen adják át gyermekeiket a vele foglalkozó óvónőnek, illetve ugyanilyen módon jelezzék távozási szándékukat. Felelősséget csak ebben az esetben tudunk vállalni.
b)	a gyermekek védelme érdekében a bejárati ajtó/kapu zárának használata valamennyi dolgozó és szülő feladata
c)	a gyermekeket szüleik, vagy az általuk (írásban) meghatalmazott nagykorú személy viheti el az óvodából. Tíz éven felüli, de kiskorú gyermek testvérét csak abban az esetben viheti el az óvodából, ha a szülő ezt írásban kéri.
d)	a balesetek megelőzése érdekében kérjük, hogy gyermekeik ne viseljenek a mindennapokban ékszert, vagy olyan ruhadarabot, amely balesetveszélyes helyzeteket teremthet.

Az óvoda működése során az illetékes szakhatóságok (ÁNTSZ, munkavédelmi szakhatóság, tűzvédelmi szakhatóság) által meghatározott szabályokat be kell tartani.
Az óvodában bekövetkezett rendkívüli esemény (tűz és bombariadó, természeti katasztrófa, terrortámadás) esetén a gyermekek elvárható magatartási, viselkedési szabálya:
-	a rendkívüli eseménynél használt jelzés hallatára (csengetés) a gyermekek kötelesek az őket ellátó felnőttek utasításait maradéktalanul végrehajtani, képességeikhez mérten a lehető legrövidebb idő alatt teljesíteni.

Baleset, tűz és bombariadó esetén a tűzriadó tervben meghatározott menekülési útvonalon hagyják el a gyerekek és a felnőttek az intézmény épületét.
Az intézmény dolgozóira vonatkozó védő – óvó előírásokat az SZMSZ tartalmazza.

Az óvodába járó minden gyermeknek és szüleiknek feladatát képezi az ide vonatkozó szabályok betartása:
a)	a gyermek felnőtt felügyelete nélkül nem lehet, így ha a szülő az óvodában gyermekét a pedagógustól átvette, a továbbiakban, teljes felelősséggel felel annak testi épségéért, abban az esetben is, ha még az óvoda területén belül tartózkodik.
b)	az óvoda csak megfelelőségi jellel ellátott játékokat vásárolhat, kérjük, hogy otthonról (ha szükséges) csak a gyermekek pihenését/alvását segítő játékokat hozzanak be.

A szülők, pedagógusok feladata a gyermekbalesetek megelőzésében:
a)	a szülő gyermekét átöltöztetés után az óvónőnek adja át
b)	a gyermek egyedül nem jöhet az óvodába, még a kaputól sem
c)	délutáni udvari élet esetén kérjük, hogy a szülő menjen oda a pedagógushoz, vegye át gyermekét, és csak ezután távozzanak el az óvodából
d)	az óvodai élet során a gyermekek csak felnőtt kísérettel mehetnek az udvarra, illetve a mosdóba, ahol szintén felnőtt felügyeletet kell biztosítani
e)	kérjük, a szülőket, hogy a balesetek elkerülése érdekében gyermekük átvétele után az óvoda udvarát játszótéri tevékenységre ne használják
f)	ha a szülő olyan használati eszközt, játékot, berendezési tárgyat észlel az óvodában, amely megrongálódott vagy balesetveszélyt jelenthet, kérjük, azonnal jelezze az óvónőknek
g)	kérjük, hogy a szülők munkahelyi és lakáscímüket, valamint telefonszámukat, annak változásait szíveskedjenek bejelenteni a csoportos óvodapedagógusoknak, hogy baleset vagy betegség estén azonnal értesíteni tudjuk Önöket
h)	baleset esetén értesítjük a szülőket, vagy szükség szerint az orvost/mentőket.

 Szülők az óvodában

A szülőkkel való közös nevelési elvek kialakítása

Az óvodánkba járó gyermekeket arra neveljük, hogy tanulják meg tisztelni a felnőtteket, szeressék és fogadják el társaik egyéniségét, másságát, tudják kifejezni magukat, de legyenek képesek alkalmazkodni is. Az esetleges konfliktusokat a durvaságot mellőzve, erőszakmentesen oldják meg.
Ezen törekvésünk sikerének érdekében kérjük a szülőket, hogy otthon is ezeket az alapelveket erősítsék gyermekeikben. Például mellőzzék gyermek a előtt az indulatos, negatív megjegyzéseket mások gyermekére, annak származására, az óvodára, az ott dolgozó felnőttekre és kerüljék gyermekeik verekedésre való biztatását még abban az esetben is, ha előző nap az Önök gyermekét érte sérelem.

Együttműködés

Annak érdekében, hogy gyermekeiket a nekik legmegfelelőbb módszer szerint neveljük, szükség van igazi együttműködésre, nyitottságra és őszinteségre. Komolyabb probléma, konfliktus vagy ellentét esetén mindenképpen keressék fel az óvodapedagógust, illetve szükség szerint az óvodavezetőt és velük közösen próbálják megoldani a konkrét helyzetet. A szülőknek lehetőségük van rá – és mi pedagógusok igényeljük is – , hogy az óvodában folyó pedagógiai munkát megismerjék, a megfelelő fórumokon aktívan részt vegyenek, ötleteikkel segítsék elő a közös gondolkodást. Ennek érdekében óvodánkban… 

A szülők joga hogy:
a)	megismerje az óvoda pedagógiai programját, házirendjét és tájékoztatást kapjon az abban foglaltakról
b)	gyermeke fejlődéséről, magaviseletéről rendszeresen részletes és érdemi tájékoztatást, neveléséhez tanácsokat, segítséget kapjon
c)	 gyermeke neveléséhez igénybe vegye a pedagógiai szakszolgálat intézményét
d)	kezdeményezze szülői szervezet vagy óvodaszék létrehozását, és annak munkájában, továbbá a szülői képviselők megválasztásában, mint választó, és mint megválasztható személy részt vegyen. Írásbeli javaslatát a megkereséstől számított tizenöt napon belül az óvoda vezetője, a nevelőtestület, a szülők közössége megvizsgálja, a szülők közösségétől legkésőbb a tizenötödik napot követő első ülésen érdemi választ kapjon
e)	az óvodavezető, vagy az óvodapedagógus által meghatározott időpontokban részt vegyen az óvoda életében
f)	az óvoda által meghatározott feltételek mellett kérje a nem kötelező szolgáltatások megszervezését
g)	a gyermekek nagyobb csoportját érintő bármely kérdésben tájékoztatást kérhet az óvodavezetőtől, az e körbe tartozó ügyek tárgyalásakor képviselője tanácskozási joggal részt vehet a nevelőtestület értekezletein
h)	halmozottan hátrányos helyzetű gyermek szülőjeként gyermeke óvodába járatásához – a gyermekek védelméről és a gyámügyi igazgatásról szóló törvényben meghatározottak szerint – anyagi támogatást kapjon
i)	személyesen vagy képviselői útján – jogszabályban meghatározottak szerint – részt vegyen az érdekeit érintő döntések meghozatalában
j)	az oktatási jogok biztosához forduljon.

A szülő kötelessége, hogy:
a)	gondoskodjon gyermeke értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az óvodával figyelemmel kísérje gyermeke fejlődését
b)	rendszeres kapcsolatot tartson a gyermekével foglalkozó óvodapedagógusokkal
c)	három éves kortól biztosítsa gyermeke óvodai nevelésben való részvételét, továbbá öt éves kortól tankötelezettségének teljesítését
d)	tiszteletben tartsa az óvoda pedagógusai, alkalmazottai emberi méltóságát és jogait, tiszteletet tanúsítson irántuk
e)	elősegítse gyermekének a közösségbe való beilleszkedését, az óvoda rendjének, a közösségi élet magatartási szabályainak elsajátíttatását
f)	megtegye a szükséges intézkedéseket gyermeke jogainak érvényesítése érdekében

g)	gyermekével megjelenjen a nevelési tanácsadáson, továbbá biztosítsa gyermekének a pszichológusi vizsgálaton és a fejlesztő foglalkozásokon való részvételét, ha a gyermekével foglalkozó óvodapedagógusok kezdeményezésére a nevelőtestület erre javaslatot tesz. Ha az e bekezdésében foglalt kötelezettségének a szülő nem tesz eleget, a kormányhivatal kötelezi a szülőt kötelezettségének betartására.

E kötelességek megvalósítását segítő fórumaink:

a)	szülői értekezletek, szülői programok, előadások, esetmegbeszélések
b)	játszódélutánok, nyílt napok, közös rendezvények
c)	az óvónőkkel történő rövid, esetenkénti megbeszélés, problémafeltáró, elemző segítségadás
d)	szükség esetén családi beszélgetés, fogadóórák, családlátogatások
e)	a gyermekek évi két alkalommal történő értékelésének (erősségek és fejlesztendő területek) megbeszélése
f)	partneri elégedettségmérés évente.

Kapcsolattartás

Kérjük Önöket, hogy gyerekükkel kapcsolatos, esetleg magánjellegű beszélgetésekre az óvodapedagógusok figyelmét munkája közben hosszabb időre ne vonják el a gyerekcsoporttól, mert ez könnyen balesetet idézhet elő és zavarhatja a nevelés folyamatát. Gyermekükkel kapcsolatosan információt csak a saját óvodapedagógusaiktól vagy az óvodavezetőtől kérjenek.

Helységek, berendezések használati rendje

Az óvoda helyiségeit, berendezési és felszerelési tárgyait nyitvatartási időben az óvodába felvett gyermekek használhatják.
A csoportszobákban szülők, vendégek, hozzátartozók csoportosan csak kizárólag az engedélyezett alkalmakkor tartózkodhatnak (pl. nyílt nap, ünnepélyek, értekezletek, játszódélutánok, stb.).
A gyermekek és a szülők csoportszobában történő benntartózkodásához váltócipő használata szükséges.
Az óvoda helyiségeit – kivéve a pedagógiai program szerint szervezett ünnepeket és egyéb rendezvényeket – más, nem nevelési célra átengedni kizárólag a gyermekek távollétében az óvodavezető, valamint a fenntartó képviselőjének engedélyével lehet. A helyiségek tisztaságának fenntartása, a berendezési tárgyak épségének megőrzése az óvodai dolgozók, szülők és gyermekeik számára egyaránt kötelezettség és elvárás.

Az óvoda helyiségeinek – szülők által történő – használhatóságának rendje

Pedagógiai programunk küldetésének megfelelve munkánk fontos eleme a hozzánk járó gyermekek szüleinek, családtagjainak bevonása az óvoda életébe, illetve a szülők segítő támogatása nevelési és egyéb vonatkozásokban. 
A higiénés szokásokat és szabályokat betartva a szülők az intézmény alábbi helyiségeit használhatják:
-	Csoportszobák, tornaterem az otthonról hozott váltócipő használatával 
-	Öltöző
-	Óvoda udvara.
A gyermekekkel kapcsolatos egészségügyi szabályok

Intézményünk működtetése során az Állami Népegészségügyi és Tisztiorvosi Szolgálat által meghatározott szabályokat szigorúan be kell tartani. 

-	Az óvodában csak teljesen egészséges gyermekek tartózkodhatnak!
-	A gyermekek óvodába lépésekor – a jelentkezés során – a szülőnek tájékoztatást kell adnia gyermeke egészségügyi állapotáról. Amennyiben ez később jut az érintett óvodapedagógus tudomására, élhetünk az orvosi, pszichológusi kivizsgálás indítványozásával.
-	Az óvodában megbetegedő lázas gyermeket a szülőnek az értesítéstől számított legrövidebb időn belül haza kell vinnie. 
-	A gyermekek részére gyógyszer csak tartós betegség esetén, orvosi javaslat alapján adható be az óvodában. 
-	Lázas, beteg, megfázott, gyógyszert fogyasztó, lábadozó gyermeket a saját és óvodástársai egészségének védelmében nem vehetünk be. Ilyen esetben az óvodapedagógus kötelessége a gyermek átvételének megtagadása.
-	Betegség után az óvodapedagógus csak orvosi igazolással együtt veheti át a gyógyult gyermeket.
-	Fertőző gyermekbetegség esetén az óvodát azonnal értesíteni kell a további megbetegedések elkerülése érdekében szükséges preventív intézkedések miatt (Fokozott elővigyázatosság, fertőtlenítés, védőoltás miatt).
-	Az óvoda a gyermek fejtetvessége esetén – az aktuális egészségvédelmi rendelkezések alapján – jár el.

 A gyermekek felszerelései és eszközei

Az óvodába gyermekeiket tisztán, egészségesen és gondozottan hozzák be szüleik.
 Az eredményes nevelő/ fejlesztő tevékenység érdekében az alábbi felszerelések szükségesek:
a)	váltócipő a csoportszobai tartózkodáshoz (jól szellőző, megfelelő lábtartást biztosító lábbeli)
b)	udvari játszóruha
c)	testnevelés foglalkozáshoz kényelmes ruha (rövidnadrág, póló, kislányoknak lehet dressz, tornacipő)
d)	egy-két váltás alsónemű és időjárásnak megfelelő váltóruha.
e)	a gyermekek ruhája és cipője gyakran összecserélődhet, éppen ezért biztonságérzetük fokozása és a könnyebb felismerés érdekében is kérjük jellel ellátni ruháikat és cipőiket 
f)	az óvodai ünnepek és egyéb rendezvények alkalmával szükséges ünneplő vagy egyéb más ruházat szükségességéről a szülőket időben tájékoztatjuk
g)	a speciális foglalkoztatás eszközeit (logopédiai fejlesztés, vízhez szoktató úszás stb.) az érintett szülők az adott szakemberrel és az óvodapedagógussal egyeztetik
h)	az óvodai neveléshez nem szükséges eszközök behozatalát lehetőség szerint kérjük mellőzni. Amennyiben erre sor kerül, fontosnak tartjuk és kérjük bejelenteni vagy átadni a gyermekkel foglalkozó óvodapedagógusnak. Értékes tárgyakért, behozott és viselt ékszerért az óvoda dolgozói nem tudnak felelősséget vállalni. Az ékszerek eltűnése esetén az óvoda nem tartozik felelősséggel.
i)	a gyermekek gyógyszert, pénzt, tűzgyújtó eszközöket, vágó-szúró eszközöket az óvodába nem hozhatnak
j)	a szülők gyermekeik részére az ún. „befogadás-beszoktatás” ideje alatt személyes holmit, tárgyat behozhatnak
k)	kedvenc játékeszköz bemutatásra behozható, de ha a játékba is bevonják, akkor az óvodai játékeszközökhöz hasonlóan kezelendők (mindenki játszhat vele a nap folyamán), megrongálódásuk esetén azonban az óvoda kárfelelősséget és kártérítést nem vállal
l)	az utcai közlekedéshez használt gyermekkerékpárokat az óvodában a kijelölt helyen lehet tárolni, de őrzésüket az óvoda nem tudja biztosítani, így megrongálódásuk, eltűnésük esetén az intézményt kárfelelősség és kártérítés nem terheli
m)	a testápoláshoz szükséges személyes tárgyak (fésű, fogkefe) tisztántartásáról az óvoda dolgozói, cseréjük biztosításáról pedig az óvodapedagógusok jelzései alapján a szülők gondoskodnak 
n)	a pihenéshez az óvodai fektető méretének megfelelő szivacs, lepedő, huzattal ellátott ágynemű garnitúra, melynek tisztántartásáról a szülő gondoskodik.

A gyermekek étkeztetése az óvodában

A gyermekek napi háromszori étkezésének megszervezése az óvoda feladata, mely élelmiszerekből az ételmintát kötelesek vagyunk 48 órán át megőrizni (ÁNTSZ). Kivétel: születésnapi, névnapi kínálás, kirándulások alkalmával kiegészítő tízórai, az egész csoport számára vitamin pótlására szolgáló plusz gyümölcs, zöldség.
Óvodánkban a gyermekek háromszori étkezésben részesülnek, melyet naponta gyümölccsel és zöldséggel egészítünk ki.
A szükségleteknek megfelelő tízórait 9:00, ebédet: 12:00, uzsonnát: 15:00- órakor fogyasztják el a gyermekek.
Az intézmény területéről ételt vagy élelmiszert kivinni tilos (kivéve az ebéd után hazamenő gyermekek becsomagolt uzsonnája).
Kérjük, hogy az óvoda területén ne kínálják gyermekeiket édességgel és egyéb élelmiszerekkel. 

A térítési díjak befizetésének és visszafizetésének rendje

A Szülő gyermeke részére egy hónappal korábban rendeli meg az étkezést, mely szolgáltatásért étkezési térítési díjat fizet. A térítési díj mértékét az óvoda fenntartója költségvetési évenként állapítja meg. Az esedékes térítési díjról a szülőket tájékoztatjuk.

A befizetések rendje:
a)	a befizetés időpontjának pontos dátumát – havonta egy nap – az óvodában jól látható helyre, legkésőbb egy héttel korábban, az erre rendszeresített hirdetőn függesztjük ki. Befizetésre ezen a napon van lehetőség. Kérjük önöket a befizetési időpont betartására.
b)	a havi térítési díj összegét a hivatalos munkanapok száma alapján állapítjuk meg
c)	a befizetés készpénzes fizetéssel teljesíthető
d)	befizetésre a jelzett napon 12:30-17:00- óráig van lehetőség.

Étkezési igény lejelentése – az esetleges visszafizetés rendje:
a)	a gyermek távolmaradásának bejelentése nem vonja automatikusan maga után az étkezés lemondását is – étkezés lemondása a szülő igénye alapján történik
b)	hiányzás esetén az étkezést személyesen, vagy telefonon lehet lemondani  
c)	a 9.00 óráig történt lejelentés aznap hatályba lép, és a túlfizetés a következő havi befizetésnél írható jóvá 
d)	be nem jelentett hiányzás esetén a szülő a térítési díj visszafizetésére nem tarthat igényt
e)	az óvodapedagógusok a szülőktől pénzt nem vehetnek át, így a szülő felelőssége, hogy a meghatározott napon eleget tegyen kötelezettségének.

Étkezési támogatás igénybevételének lehetősége:
a)	szociális helyzettől függően korlátozott számban van lehetőség térítési kedvezmény megállapításához, melynek igénylésére az önkormányzattól kért és kapott nyomtatvány kitöltésével nyílik lehetőség. A térítési kedvezmény mértékét a fenntartó állapítja meg
b)	három vagy több gyermek esetén a szülő nyilatkozata alapján, térítési kedvezményre jogosult a család
c)	gyermekvédelmi támogatásra jogosultak – az önkormányzati határozat bemutatását követően – ingyenes étkezésben részesülnek.

A szabályozható jogok érvényesítésének eljárásrendje 

Az intézményvezető felelős az óvodában a gyermeki jogok érvényesülésének ellenőrzéséért, jogsérelem esetén a megfelelő intézkedések meghozataláért.

Az óvoda egészségvédelmi szabályai
Csoport és egyéb foglalkoztató szobában szülő csak váltócipőben tartózkodhat. 

A táplálkozással kapcsolatos egészségvédelem
A közétkeztetéssel kapcsolatos rendelkezések szerint az óvodába házilag készített ételt behozni és azt a gyermekeknek feltálalni nem szabad.
Az ünnepi alkalmak (születésnap, névnap, farsang…) kivételével édességeket, üdítőket, szörpöket behozni nem szabad, helyettük gyümölcs, zöldség felajánlását javasoljuk.

Egészségügyi felügyelet és ellátás:
a)	az óvodába járó gyerekek intézményen belüli egészségügyi gondozását a fenntartó által kijelölt védőnő látja el
b)	a védőnő rendszeresen, illetve szükség és igény szerint látogatja az óvodát, vezeti az egészségügyi törzskönyveket, tetvességi vizsgálatot végez, figyelemmel kíséri a védőoltások meglétét. 

Egyéb rendelkezések:
a)	a konyhában és mosdóhelyiségekben – egészségügyi szempontból – csak az óvoda dolgozói tartózkodhatnak
b)	a gyermekeket felügyelet nélkül hagyni szigorúan tilos 
c)	az óvoda épületében és azon kívül 5 méter távolságban dohányozni tilos! 

A gyermek állapotának, személyes adottságának megfelelő megkülönböztetett ellátásban részesítés, pedagógiai szakszolgálathoz fordulás érvényesítésének segítését szolgáló eljárásrend:
Az óvoda a gyermekek fejlődését folyamatosan nyomon követi, szükség szerint, de legalább félévenként rögzíti. Az eredmények megítélésében és az intézkedések meghatározásában a csoport óvodapedagógusait szükség szerint a szakszolgálat munkatársai (logopédus, gyógypedagógus, pszichológus) segítik, annak érdekében, hogy a gyermek állapotának és személyes adottságának megfelelő ellátásban részesülhessen.
-	Szükség szerint, de legalább fél évenként a tapasztalatokat az óvónő megosztja a szülővel, a szülő számára otthon elvégezhető feladatot ad a fejlesztésben.
-	A szülő az óvodapedagógusoktól és a szakemberektől módszertani tanácsot kap, melyhez szakkönyvi segítséget kérhet.
-	Indokolt esetben kezdeményezi a szülőnél a szakszolgálat igénybevételét.
-	A szakszolgálati javaslat bemutatásától kezdődően a gyermek a délelőtti időszakban a javaslatban foglaltaknak megfelelő fejlesztésben részesül.

A jutalmazó és fegyelmező intézkedések formái és alkalmazásának elvei 

Az óvodában alkalmazott jutalmazási intézkedések formái:
a)	szóbeli dicséret négyszemközt
b)	szóbeli dicséret a csoporttársak előtt
c)	szóbeli dicséret a szülő jelenlétében
d)	Rajzpályázatokon vagy sportversenyeken nyert oklevelek kifüggesztése a faliújságra

Az óvodában alkalmazott fegyelmező intézkedések formái:
a)	szóbeli figyelmeztetés 
b)	határozott tiltás
c)	leültetés az óvodapedagógus mellé azzal az utasítással, hogy gondolja végig tettét, majd megbeszélés
d)	bizonyos játéktól meghatározott időre való eltiltás
e)	bizonyos játszótárssal való játéktól meghatározott időre távoltartás
f)	a szülő jelenlétében történő elbeszélgetés

A dicsérő és fegyelmező intézkedések elvei:
a)	következetesség
b)	rendszeresség;
c)	minden gyermeknél a személyiségéhez illesztett legeredményesebb formát kell alkalmazni

A gyermekek nagyobb csoportjának meghatározása véleményezési jog szempontjából

-	Az egyes óvodai csoportokban a csoport aktuális nevelési évi létszámának 25%-a.
-	Intézményi szinten a teljes intézményi létszám 25%-a.

Záró rendelkezés - A Házirend módosítása

A házirend módosítására akkor kerülhet sor, ha a vonatkozó jogszabályokban változás áll be, vagy ha a szülők képviselőik útján javaslatot tesznek, s ezt a nevelőtestület elfogadja, ill. a nevelőtestület erre javaslatot tesz.

Legitimációs záradék

A nevelőtestület  a …../2013. sz. határozatával 2013. …..hó …. napon a Házirendet elfogadta. 

Felsőörs, 2013. ……hó …nap        P.H.        ……………………………………….

                                                                                  óvodavezető aláírása